stanford-oval/wikipedia huggingface dataset:
חלב מתורבת
חלב מתורבת בישראל

בשנת 2023 הודיעה חברת רימילק (Remilk) הישראלית שהיא קיבלה אישור ממשרד הבריאות הישראלי לשווק חלבון חלב אשר מיוצר בתרבית תאים במעבדה, בנוסף לאישור לשווק את מוצריה בסינגפור ובארצות הברית. זהו האישור הראשון שניתן בישראל לחלבון מיוצר בתרבית תאים.
חברה ישראלית בשם אימג'נדיירי (Imagindairy), אשר מייצרת חלבון חלב בעזרת תסיסה מדויקת, קיבלה אישור לשווק את מוצריה בארצות הברית.
חברת וילק (Wilk) הישראלית עוסקת בייצור רכיבי חלב, כגון שומן חלב, באמצעות תרבית של תאי אפיטל אימורטליים.
ראו גם

מזון מהונדס גנטית
Perfect Day
הערות שוליים

1 2 3 4 5 6 7  David Bucca, Irina Gerry, Chapter 30 – The Future of Sustainable Dairy, Academic Press, 2024-01-01, עמ' 617–627, ISBN 978-0-323-91652-3
1 2 3  M.B. Nielsen, A.S. Meyer, J. Arnau, The Next Food Revolution Is Here: Recombinant Microbial Production of Milk and Egg Proteins by Precision Fermentation, Annual Review of Food Science and Technology 15, 2024-06-28, עמ' 173–187 doi: 10.1146/annurev-food-072023-034256
1 2 3 4 5 6 7  שגב נוה טסה, חלב נטול חלב, במדור "מדע במבט-על" באתר של מכון דוידסון לחינוך מדעי, 2 ביוני 2022
↑  Dr A. Shaji George, The Promises and Challenges of Cell-Based Dairy: Assessing the Viability of Lab-Grown Milk as a Sustainable Alternative, Partners Universal International Research Journal (PUIRJ) ISSN 2583-5602 02, 2023-09-23, עמ' 218–233 doi: 10.5281/zenodo.8372867
↑  Bob Holmes, Getting lab-grown meat — and milk — to the table, 2022-12-22 doi: 10.1146/knowable-122122-2
1 2  World Wildlife Fund Inc., Dairy Industry, World Wildlife
↑  Garrett M. Broad, Oscar Zollman Thomas, Courtney Dillard, Daniel Bowman, Brice Le Roy, Framing the futures of animal-free dairy: Using focus groups to explore early-adopter perceptions of the precision fermentation process, Frontiers in Nutrition 9, 2022-10-03, עמ' 997632 doi: 10.3389/fnut.2022.997632
↑  Oscar Zollman Thomas, Christopher Bryant, Don't Have a Cow, Man: Consumer Acceptance of Animal-Free Dairy Products in Five Countries, Frontiers in Sustainable Food Systems 5, 2021-06-24 doi: 10.3389/fsufs.2021.678491
↑  גלי וינרב, ‏אישור ראשון לשיווק חלב מתרבית תאים. האם הוא יעורר את התחום?, באתר גלובס, 27 באפריל 2023
↑  מיטל וייזברג, ‏חברת חלבוני החלב הישראלית שהפכה לשלישית בעולם שמקבלת אישור FDA, באתר גלובס, 4 בינואר 2024
↑   יורם גביזון, וילק התקדמה צעד משמעותי בתהליך של ייצור רכיבי שומן מתורבת, באתר TheMarker‏, 17 באוקטובר 2023
עברתי בחושך

"עברתי בחושך" הוא סינגל הבכורה של הזמר שמוליק סוכות. יצא ב-5 בספטמבר 2023. השיר, שהולחן על ידי בנצי שטיין ואלי קליין, הפך ללהיט בקרב המגזר החרדי וזכה בתואר "שיר השנה" במספר מצעדים לסיכום שנת ה'תשפ"ד במוזיקה היהודית.
רקע וכתיבה

השיר יצא לאור ב-5 בספטמבר 2023, י"ט באלול ה'תשפ"ג, ערב הימים הנוראים. את המילים כתב בנצי שטיין על פי תפילה שנכתבה על ידי רבי נתן מברסלב הנאמרת אחרי התיקון הכללי, הוא הולחן על ידי שטיין ואלי קליין ועובד על ידי אלי קליין ואיצי ברי.
סוכות סיפר על השיר:
שואלים אותי מה זה החושך הזה, יש לי סיפור חיים... וכולם קישרו אותו לשיר.. אני עצמי לא יודע את התשובה... הניגון הזה יצא בלי מטרה מסוימת, לא שמתי את זה על סיפור. ברור שאם הלב שלי שר אותו, ואלו המילים שהתחברתי אליהם, אז זה על דברים שעברתי וזה על דברים שכל אחד עובר...
שרתי את השיר בבנייני האומה... והשנייה הזאת שכל הקהל שר "ואזכה..." [פזמון השיר] הבנתי שבאמת הצלחתי לכוון, כשהוצאתי את השיר הזה, על כל בן אדם.. על כל אחד, כי כל אחד רואה בזה את הסיפור שלו.
וידאו קליפ

הווידאו קליפ לשיר בוים על ידי שרולי ברונכר. ברוב הקליפ נראה סוכות מבצע את השיר באולפן צילומים. בתחילת הקליפ נראה אדם מבוגר כותב את מילות הבית של השיר, כשבפזמון הוא מתחיל לשיר. בקליפ ישנם סצנות של אנשים ששרים את השיר וסצנות של נגן גיטרה חשמלית ונגן בוזוקי מנגנים את השיר.
ביצועים

מלבד הביצוע המקורי של סוכות, זכה הסינגל לגרסאות כיסוי רבות, מהם בהופעות ומהם שיצאו כסינגלים. השיר הפך לפופולרי בשירת ה"זיץ" בישיבות ובהופעות בחתונות חרדיות.
באפריל 2024 בוצע השיר בשירת המונים בהופעה שנערכה בבנייני האומה. בביצוע השתתפו שמוליק סוכות, בנצי שטיין ויואלי דיקמן.
הצלחה

באוקטובר 2024, בטור לסיכום שנת ה'תשפ"ד במוזיקה החרדית, בחר מבקר המוזיקה נתנאל לייפר בשיר כ"שיר השנה" שלו וכתב ”הלחן של בנצי שטיין ואלי קליין קליט ונעים מאד וגם כזה שקשה לשמוע בלי לזמזם אחרי זה יום שלם. בשנה בה עברנו בהרבה חושך, השיר היווה שיר תפילה מרגש ונוגע לימים טובים יותר.”
באוקטובר 2024 זכה השיר בתואר "שיר השנה" במצעד המוזיקה השנתי של אתר כיכר השבת, של אתר המחדש ושל רדיו קול פליי ובמקום השני בקטגוריה זו במצעדי המוזיקה של רדיו קול חי מיוזיק ושל רדיו קול ברמה.
מיקומי שיא

|   ‏‏‏  מצעדי סוף שנה (ה'תשפ"ד)> מדינה |   ‏‏‏  מצעדי סוף שנה (ה'תשפ"ד)> מצעד |   ‏‏‏  מצעדי סוף שנה (ה'תשפ"ד)> מיקום שיא |   ‏‏‏  מצעדי סוף שנה (ה'תשפ"ד)>  |
| --- | --- | --- | --- |
|  ישראל | המצעד השנתי של רדיו קול ברמה | 2 |  |
|  ישראל | מצעד המוזיקה היהודית השנתי של קול פליי | 1 |  |
|  ישראל | המצעד השנתי של קול חי מיוזיק | 2 |  |
|  ישראל | המצעד השנתי של כיכר השבת | 1 |  |
|  ישראל | המצעד השנתי של המחדש | 1 |  |
הערות שוליים

↑  יאיר טוקר, ‏שמוליק סוכות בסינגל קליפ חדש: "עברתי בחושך", באתר כיכר השבת, 5 בספטמבר 2023
↑   "נשיר ננצח" שמוליק סוכות "עברתי בחושך" בשירת המונים, סרטון בערוץ "במבט מלמעלה _ from high looking", באתר יוטיוב (אורך: 08:22)
↑  נתנאל לייפר, ‏"רק לאחרונה הבנתי שאני זמר" | שמוליק סוכות בריאיון וביצוע לייב • צפו, באתר כיכר השבת, 2 בינואר 2024
↑   עברתי בחושך שמוליק סוכות ונפתלי קמפה בדואט מטורףף!!, סרטון בערוץ "במבט מלמעלה _ from high looking", באתר יוטיוב (אורך: 05:38)
↑   עברתי בחושך (קאבר) - ישיבת בית השם // "הפורים שלנו מנצח" פורים תשפ"ד, סרטון בערוץ "ישיבת בית השם", באתר יוטיוב (אורך: 04:39)
↑   אברהם דויטש & יוני ברגר | עברתי בחושך (קאבר) | לייב מחתונה, סרטון בערוץ "אברהם דויטש הערוץ הרשמי", באתר יוטיוב (אורך: 03:25)
↑   עברתי בחושך - קולולחן Live - שמוליק סוכות, בנצי שטיין ויואלי דיקמן, סרטון בערוץ "שמוליק סוכות - Shmulik Sukkot", באתר יוטיוב (אורך: 04:09)
↑  נתנאל לייפר, ‏מהתגלית ועד הזמר | מבקר המוזיקה נתנאל לייפר מסכם את תשפ"ד // טור מיוחד, באתר כיכר השבת, 10 באוקטובר 2024
↑  נתנאל לייפר, ‏זו הבחירה שלכם | אלו אנשי השנה במוזיקה לשנת תשפ"ד של גולשי 'כיכר השבת' • צפו, באתר כיכר השבת, 19 באוקטובר 2024
↑  אתם קבעתם! > התוצאות המלאות: מצעד המוזיקה השנתי לשנת תשפ"ד, באתר המחדש, ‏22 באוקטובר 2024
↑  דני לוי, תוצאות המצעד השנתי של קול פליי לשנת תשפ"ד, באתר קול פליי, ‏23 באוקטובר 2024
↑  מאיר גלבוע, חי: המצעד השנתי של 'קול חי מיוזיק' בהגשת מנחם טוקר, באתר בחדרי חרדים, 21 באוקטובר 2024
↑  אתם קבעתם! אלה תוצאות המצעד המוזיקה הגדול לשנת תשפ"ד של "קול ברמה" - קול ברמה, באתר קול ברמה, ‏20 באוקטובר 2024
| --- | --- |
בקרת זהויות :  MusicBrainz release group: c7712fdd-efa0-4b2e-bf4d-5a7820c9f0f9  MusicBrainz work: 52266b90-9c05-482c-a770-2c385a999006
אמנדה ג'ונס

| --- | --- |

 לידה:  19 באוקטובר 1835 איסט בלומפילד, ארצות הברית 
 פטירה:  31 במרץ 1914 (בגיל 78) ברוקלין, ארצות הברית 
 מדינה:  ארצות הברית 
 מקום קבורה:  קליבלנד 
 שפות היצירה:  אנגלית 
 
אמנדה תאודוסיה ג'ונס (באנגלית: Amanda Theodosia Jones;‏ 19 באוקטובר 1835 – 31 במרץ 1914) הייתה סופרת וממציאה אמריקאית, הידועה בעיקר בהמצאת שיטת שימורים בוואקום המכונה תהליך ג'ונס.
ג'ונס נולדה למשפחה של פוריטנים, הוגנוטים, קווייקרים ומתודיסטים. אבותיה היו בין הפטריוטים של המהפכה האמריקאית. היא כתבה מספר שירים במהלך מלחמת האזרחים אשר פורסמו בספר. בשל מחלה שנמשכה כמה שנים,לא המשיכה את יצירתה הספרותית. כמה משיריה הופיעו "במגזין Scribner's" ושירים אחרים פורסמו ב-"Cenury", "Our Continent" ובכתבי עת נוספים. היא פרסמה כרך בשם "אידיל ערבה ושירים אחרים". היא הקימה את ביתה בשיקגו, אילינוי.
תקופת הילדות וחינוך

ג'ונס נולדה באיסט בלומפילד, ניו יורק, בתם הרביעית של הנרי ומרי אלמה (מוט) ג'ונס. היא למדה בבתי ספר מחוזיים באיסט בלומפילד ובבלאק רוק, ניו יורק, השלימה את השכלתה באקדמיית איסט אורורה בניו יורק והחלה ללמד בגיל חמש עשרה. ב-1859 חלתה בשחפת ובילתה למעלה משנה וחצי בהחלמה מהמחלה. היא מעולם לא החלימה לחלוטין ועברה מגוון טיפולי ספא ושיטות רפואה אלטרנטיבית כדי להתמודד עם ההשפעות ארוכות הטווח של המחלה.
השפעת הספיריטואליזם

בהשפעת כתביו של תומאס דיק ותנועת הספיריטואליזם, ג'ונס הצטרפה לתנועה ב-1854 והאמינה שהיא מדיום. ב־1869 עברה לשיקגו מתוך אמונה שהרוחות רוצות שתעבור לשם. בשיקגו כתבה עבור מספר כתבי עת, כולל "Western Rural", "Universe", "Interior" ו-"Bright Sides".
פטנטים והמצאות – 1872–1880

בזמן שעבדה כעורכת בשיקגו, ג'ונס התיידדה עם רופא בשם ג'ונתון אנדרוז אשר נודע כמתרגל של שיטות ריפוי אלטרנטיבית המתבססת על העיקרון ש"אהבה גוברת על המוות". ג'ונס התלהבה מהשקפותיו של אנדרוז ונעזרה בו במאבק בחולי שלה בעקבות השחפת. במשך חמש שנים אנדרוז טיפל בג'ונס באמצעות אמבטיות אוויר, טיפול שבו המטופל היה מבלה פרק זמן במכל מלא באוויר דחוס.
ב-1872, ג'ונס פיתחה תהליך שימורים בוואקום לשימור מזון, בעזרתו של פרופסור לירוי סי קולי מאלבני, שהיה גיסה של אחותה אמילי. בזמנו, לא היה ידע רב לגבי בטיחות מזון ושימור. שימורים היו פופולריים יחסית בצבאות אירופה אך היו בשיטת השימור מספר בעיות. שיטת השימורים הפופולרית באותה תקופה, שהומצאה ב-1810 על ידי ניקולס-פרנסואה אפרט, דרשה בישול יסודי של מזון לפני אחסון, ולעיתים קרובות האוכל הפך לעיסתי וחסר טעם. המזון שומר לרוב בקופסאות פח, והדבר הקשה על הצרכנים משום שעוד לא הומצאו פותחני קופסאות שימורים. כל תהליך השימור התאפשר רק באמצעות מכונות גדולות ומשאבי ייצור, ולכן צרכנים העדיפו לרכוש מזון משומר במקום לשמר מזון בעצמם בבית.
שיטת ג'ונס כללה אידוי של צנצנות אטומות מלאות בפירות וירקות בסירופ קל, מיץ פירות או מים, לטמפרטורה פנימית של 120ºF. האידוי גרם ליציאת האוויר מהצנצנת. בזכות יציאת האוויר נוצרה סגירה אטומה שמגינה על המזון מפני חמצן (החמצן מעודד צמיחה של בקטריות). ההמצאה של ג'ונס אפשרה לשמר מזון לא מבושל וליהנות מפירות וירקות טריים בכל עונה. ההמצאה שלה אפשרה פתיחה קלה יותר, באמצעות צנצנת זכוכית ומכסה אטום בוואקום במקום קופסת פח אטומה, והפכה את פעולת שימור המזון לניתנת להשגה יותר לאנשים בבית.
ב-3 ביוני 1873 קולי השיג פטנט על מכשיר לשימור פירות אשר נרשם על שם ג'ונס. באותו יום, הונפק פטנט שני הן לקולי והן לג'ונס על התהליך שלהם, ושני פטנטים נוספים הונפקו אך ורק לג'ונס על הצנצנת המשופרת שלה. מאוחר יותר, ב-24 ביוני של אותה שנה, קיבל קולי פטנט על המכשיר שמסיר אוויר מצנצנות.
בשנת 1910 ג'ונס פרסמה אוטוביוגרפיה אשר בה חשפה ששני היועצים העיקריים שלה, אחד מהם היה אנדרוז, מתו בזמן שהם יעצו לה לכאורה. ג'ונס טוענת שההשפעה וההדרכה שלהם הושגו באמצעות סיאנסים שבהם השתתפה לעיתים קרובות.
בעצת הרוחות שאיתן תקשרה, ג'ונס פיתחה המצאה נוספת, מבער שמן, עליה רשמה פטנט ב-1880. ניסיונותיה להקים עסקים על בסיס המצאותיה לא צלחו, והיא חזרה לכתוב, ופרסמה את "אידיליה ערבה" ב-1882. יש אזכור (סטנלי, סתיו - ראה ביבליוגרפיה) לפטנט שהשיגה על קופסת פח שניתנת לפתיחה, אבל זה האזכור היחיד לפטנט זה ואין לו סימוכין.
בעקבות המצאת תהליך השימור של ג'ונס ומכירת חברת השימורים, ג'ונס יצרה עוד המצאות, בין היתר מבער השמן, מספר סוגים של שסתומים ופותחן לקופסאות פח, כך שנרשמו לזכותה שישה פטנטים בסך הכל.
ייסוד חברת שימורים ושימור נשים – 1890

כתומכת נלהבת בזכויות נשים ובזכות הבחירה, ג'ונס ייסדה את החברה לשימורים ושימור נשים בשיקגו בשנת 1890, אשר העסיקה רק נשים. בפנייה לעובדות החברה אמרה ג'ונס כי "זו תעשייה של נשים. אף גבר לא יצביע על המניות שלנו, לא יבצע את העסקאות שלנו, ינהל את הספרים שלנו, לא יקבע את שכר הנשים, ולא יפקח על המפעלים שלנו. ניתן לגברים כל עבודה שמתאימה, אבל נשמור על כוח השלטון. זהו בית ספר להכשרה עסקית לנשים עובדות" כשהמיזם נכשל ב-1893, היא עזבה את שיקגו לג'נקשן סיטי, קנזס, שם גרו שתיים מאחיותיה.
העסק גרף רווחים גדולים בשנה הראשונה ומשך משקיעים שציפו לראות רווחים גדולים יותר. קבוצת משקיעים קנתה את עסקי השימורים, ולא ברור אם ג'ונס מכרה את החברה ברצון או נדחקה החוצה.
שנים מאוחרות

ג'ונס השיגה פטנטים על תהליך השימורים ב-1903, 1905 ו-1906 ופטנטים נוספים הקשורים למבער הנפט ב-1904, 1912 ו-1914. היא המשיכה לפרסם יצירות ספרותיות, ביניהן "רוביית שלמה ושירים אחרים" ב-1905.
בעקבות מלחמת ספרד-אמריקאית ביקש הצי האמריקני לעבור מספינות פחם לנפט. ב-1904 פורסם דו"ח בן 489 עמודים אשר השווה בהרחבה בין פחם לנפט. ג'ונס התבקשה לכתוב סקירה טכנית של הדו"ח עבור "Engineer: With which is Incorporated Steam Engineering". בהספד שלה הוזכר שקיבלה שכר חופשי עבור כתיבה של ארבעה מאמרים בשנים 1904 ו-1905 המאמרים האלה נמצאים ב-HathiTrust:
בעיית הדלק הנוזלי חלק א' (כרך 41 – 1904 – עמודים 821–822) (סקירה של "הדוח המושלם של מועצת הדלק הנוזלי של הצי האמריקאי, שהוצא בספטמבר, 1904).
בעיית הדלק הנוזלי – II (כרך 41 – 1904 – עמודים 855–856)]
בעיית הדלק הנוזלי – III (כרך 42 – 1905 – עמוד 90)]
בעיית הדלק הנוזלי – IV (כרך 42 – 1905 עמודים 108–109)]
ב-1910 היא פרסמה את האוטוביוגרפיה שלה, "A Psychic Autobiography", שהתמקדה בעניין שלה ברוחניות. בסוף חייה עברה לברוקלין, ניו יורק מסיבות עסקיות, שם נפטרה משפעת ב-1914. היא מוזכרת ב-"Who's Who in America" בשנים 1912–13 וב-"Wman's Who's Who באמריקה" בשנים 1914-1915.
ג'ונס נקברה בבית הקברות ריברסייד, קליבלנד, אוהיו בחלקת אחיה ויליאם.
יצירותיה

ג'ונס הפסיקה ללמד ב-1854 לאחר ששירה הראשון פורסם ב"מאגר הנשים של סינסינטי". ב-1861 פרסמה את "אולה ושירים אחרים" ; ספר נוסף, "שירים", פורסם ב-1867. בריאותה הייתה שברירית מאז חלתה בשחפת ב-1859; לאחר פרסום "השירים" בילתה שנה בהתאוששות בבית אמה האלמנה בוויסקונסין.
יצירותיה > ספרים

ג'ונס פרסמה שישה ספרים בחייה, אשר זמינים בארכיון האינטרנט.
"עולא: ועוד שירים". ג'ונס, אמנדה טי. באפלו: HH Otis. 1861
"שירים". מאת אמנדה טי ג'ונס, פורסם/נוצר: ניו יורק, הורד והוטון, 1867.
"אידיל ערבה, ושירים אחרים". פורסם/נוצר: Chicago, Jansen, McClurg & company, 1882.
"רובאיאט של שלמה, ושירים אחרים". מאת אמנדה טי ג'ונס; הקדמה מאת JN Larned. פורסם/נוצר: ניו יורק, האחים אלדן, 1905.
"שירים, 1854–1906", מאת אמנדה טי ג'ונס. פורסם/נוצר: ניו יורק, האחים אלדן, 1906.
"אוטוביוגרפיה נפשית" / מאת אמנדה טי ג'ונס; עם הקדמה מאת ג'יימס ה. היסלופ. פורסם/נוצר: New York: Greaves Publishing Co., c1910.
יצירותיה > מאגר הנשים של פרסומי סינסינטי

בין 1855 ל-1864 פרסמה ג'ונס לעיתים קרובות במאגר הנשים. שירים אלה, יחד עם שיר שפרסמה במגזין "Overland Monthly" ו-"Out West" בשנת 1894, זמינים בספרייה הדיגיטלית של Making of America Journals של אוניברסיטת מישיגן.
"מות השנה הישנה" כרך: 15, גיליון: 12, דצמבר 1855, עמ'. 736
"המוזיקה של הנשמה" כרך: 15, גיליון: 11, נובמבר 1855, עמ'. 678
"יש אלוהים" כרך: 15, גיליון: 4, אפריל 1855, עמ'. 242
"חזונות" כרך: 15, גיליון: 10, אוקטובר 1855, עמ'. 616
"ארץ-חלום" כרך: 16, גיליון: 8, אוגוסט 1856, עמ'. 458
"גלן אלגין" כרך: 16, גיליון: 7, יולי 1856, עמ'. 424
"My Spirit Lute" כרך: 16, גיליון: 9, ספטמבר 1856, עמ'. 544
"הילד - העלמה - האם" כרך: 16, גיליון: 3, מרס 1856, עמ'. 155
"סוג הצפון" כרך: 16, גיליון: 4, אפריל 1856, עמ'. 217
"מלחמת החיים" כרך: 17, גיליון: 1, ינואר 1857, עמ'. 3
"קבר חברינו למשחק" כרך: 17, גיליון: 8, אוגוסט 1857, עמ'. 453
"תפילה ושבח" כרך: 17, גיליון: 2, פברואר 1857, עמ'. 71
"גביע הכסף" כרך: 17, גיליון: 11, נובמבר 1857, עמ'. 684
"משפט ומסירה – השליח" כרך: 17, גיליון: 6, יוני 1857, עמ'. 340
"מי יודע את הלב" כרך: 17, גיליון: 4, אפריל 1857, עמ'. 199
"מחבואים" כרך: 18, גיליון: 11, נובמבר 1858, עמ'. 652
"עלי ארבה" כרך: 18, גיליון: 1, ינואר 1858, עמ'. 32
כרך "שלום" : 18, גיליון: 5, מאי 1858, עמ'. 260
"רוחות אביב" כרך: 18, גיליון: 4, אפריל 1858, עמ'. 208
"שפת הפרחים של הלב" כרך: 18, גיליון: 7, יולי 1858, עמ'. 410
"מחיר הדם" כרך: 18, גיליון: 8, אוגוסט 1858, עמ'. 476
"העולם" כרך: 18, גיליון: 11, נובמבר 1858, עמ'. 663
"ימים מאושרים" כרך: 19, גיליון: 3, מרס 1859, עמ'. 133
"גן עדן" כרך: 19, גיליון: 2, פברואר 1859, עמ'. 96
"שלטון האמת" כרך: 19, גיליון: 5, מאי 1859, עמ'. 262
"גאות החיים" כרך: 19, גיליון: 6, יוני 1859, עמ'. 352
"עץ הערבה" כרך: 19, גיליון: 11, נובמבר 1859, עמ'. 667
"צדקה" כרך: 22, גיליון: 1, ינואר 1862, עמ'. 34
"יום ולילה" כרך: 22, גיליון: 8, אוגוסט 1862, עמ'. 498
"Les Souvenirs" כרך: 22, גיליון: 12, דצמבר 1862, עמ'. 739
"הרוח הדרומית" כרך: 22, גיליון: 10, אוקטובר 1862, עמ'. 628
"מורטה, חזון גורלות" כרך: 23, גיליון: 3, מרס 1863, עמ'. 180
"הנבל מקולומביה" כרך: 23, גיליון: 1, ינואר 1863, עמ'. 36
"משרד החיים" כרך: 23, גיליון: 2, פברואר 1863, עמ'. 96
"אתה מוצא פגמים" כרך: 23, גיליון: 8, אוגוסט 1863, עמ'. 490
"השמחה שלי" כרך: 24, גיליון: 9, ספטמבר 1864, עמ'. 533
ירחון "הוואי" "אוברלנד" ומגזין "אאוט ווסט". / כרך: 24, גיליון: 139, יולי 1894, עמ'. 44
לקריאה נוספת

בספרים הבאים יש מאמרים על ג'ונס:
ואר, אתלי אן, גרג פטצ'ק ואתלי אן ואר. 1988. "אמהות ההמצאה: מהחזייה ועד הפצצה: נשים נשכחות והרעיונות הבלתי נשכחים שלהן". ניו יורק: מורו. (עמ. 105–107)
ווילסון, ג'יימס גרנט וג'ון פיסק. 1889. "אפלטון'ס Cyclopedia of American Biography". ניו יורק [NY]: D. Appleton and Co., Vol. 3, עמוד 463. (ביוגרפיה קצרה) (זמין באינטרנט כ-PDF של טקסט מלא)
צפרי, הולי. 2003. "ההמצאות של אמנדה ג'ונס: שיטת הוואקום של שימורים ושימור מזון". ניו יורק: PowerKids Press. (ספר לנוער)
קייסי, סוזן. 1997. "נשים ממציאות: שתי מאות של תגליות שעיצבו את עולמנו". שיקגו, אילי: Chicago Review Press. (עמ. 4-5)
אלטמן, לינדה ג'ייקובס. 1997. "ממציאות נשים". ניו יורק: עובדות בקובץ. (עמ. 1-11)
מקדונלד, אן ל. 1992. "כושר המצאה נשית: נשים והמצאה באמריקה". ניו יורק: בלנטיין ספרים.
מק'הנרי, רוברט. 1983. "נשים אמריקאיות מפורסמות: מילון ביוגרפי מהתקופה הקולוניאלית ועד היום". ניו יורק: דובר. (עמוד 214)
ג'יימס, אדוארד טי, ג'נט ווילסון ג'יימס ופול ס. בויאר. 1971. "נשים אמריקאיות בולטות, 1607–1950: מילון ביוגרפי". קיימברידג', מסה: Belknap Press מהוצאת אוניברסיטת הרווארד. עמ. 284–85.
סטנלי, סתיו. 1993. "אמהות ובנות של המצאה: הערות להיסטוריה מתוקנת של הטכנולוגיה". Metuchen, ניו ג'רזי: Scarecrow Press. (עמוד 64) (התייחסות רק לפטנט של פח פח מוכן לפתיחה) באינטרנט
הערות שוליים

↑  Willard, Frances Elizabeth; Livermore, Mary Ashton Rice (1893). "Amanda T. Jones". A Woman of the Century: Fourteen Hundred-seventy Biographical Sketches Accompanied by Portraits of Leading American Women in All Walks of Life (Public domain ed.). Moulton. pp. 424–.
1 2  Society, Geary County Historical (2013-11-01). "Catch up on Geary County History!: Amanda Jones Inventor". Catch up on Geary County History!. נבדק ב-2022-04-20.
1 2 3 4 5 6  "A Jarring Revelation". Damn Interesting (באנגלית אמריקאית). נבדק ב-2022-04-20.
↑  "Mendel Chapter 4". www.brooklyn.cuny.edu. נבדק ב-2022-04-20.
↑  Casey, S (1997). Women Invent!: Two Centuries of Discoveries that Have Shaped Our World.
↑  Lowry, A. "A Gold Blossom: Practice, Rhetorical Invention, and Spirit Control in Amanda Jones's Psychic Autobiography". American Communal Societies Quarterly: 180–199.
1 2  "Jones, Amanda Theodosia," "Notable American Women: A Biographical Dictionary, Volumes 1–3: 1607–1950." Edward T. James, Janet Wilson James, Paul Boyer, Eds. Cambridge, MA: Belknap Press of Harvard University Press, 1974, vol. 2, pp.284–85.
↑  Amanda Jones, "A Psychic Autobiography", with introduction by James H. Hyslop. Published/Created: New York: Greaves Publishing Co., c1910., p. 414.
↑  "Petroleum and Sea Power - American Oil & Gas Historical Society". aoghs.org. נבדק ב-31 במאי 2019. {{cite web}}:  (עזרה)
↑  "Report of the U.S. Naval "liquid fuel" board of tests conducted on the Hohenstein water tube boiler, showing the relative evaporative efficiencies of coal and liquid fuel under forced and natural draft conditions as determined by an extended series of tests". archive.org. Government Printing Office. 1904. נבדק ב-31 במאי 2019. {{cite web}}:  (עזרה)
1 2  Obituary:"The Junction City Daily Union" (Junction City, Kansas), 1 April 1914, page 3.
1 2 3 4  "The Engineer, with which is incorporated steam engineering." 1881. http://catalog.hathitrust.org/api/volumes/oclc/2446704.html.
↑  Most sources say influenza while obituary says pneumonia
↑  James, E.T.; James, J.W.; Boyer, P.S.; Radcliffe College (1971). Notable American Women, 1607-1950: A Biographical Dictionary. Vol. 2. Belknap Press of Harvard University Press. pp. 1–285. ISBN 9780674627345. נבדק ב-31 במאי 2019. {{cite book}}:  (עזרה)
| --- | --- |
בקרת זהויות :  NLI: 987007422975405171  ISNI: 0000 0000 8859 8545  LCCN: n80010326  SNAC: w6tt5t9d  VIAF: 33288833   WorldCat (עם VIAF): 33288833 
"אישה של המאה" (1893)
השאילתות (פיזיקה)

עמוד השער של המדורה מ-1730 של "השאילתות".
השאילתות (באנגלית: The Queries) הוא הכרך השלישי של ספרו של אייזק ניוטון "אופטיקה", אשר מכיל אוסף של שאלות (שמספרן הגיע עד ל-31 במהדורה הרביעית של "אופטיקה") הנוגעות במישרין למחשבותיו האחרונות של ניוטון על הפאזלים העתידיים של המדע. שאילתה 31 זכתה לפרסום מיוחד, שכן במובנים רבים התניעה את העבודה המאומצת של הסיווג והקטלוג הכימי של חומרים שנעשתה במאה ה-18. באופן יותר ספציפי, היא תרמה לחקר האפיניות (זיקה כימית), כשעשרות טבלאות האפיניות שהוכנו במאה ה-18 התבססו רבות על התיאורים של ניוטון לגרדיאנטי אפיניות.
סקירה כללית

אופטיקה מסיימת באוסף של "שאילתות". במהדורה הראשונה, היו 16 שאילתות כאלה; מספרן גדל במהדורה הלטינית, שפורסמה ב-1706, ולאחר מכן במהדורה האנגלית המחודשת, שפורסמה ב-1718. האוסף הראשון הורכב משאילתות קצרצרות, אולם במהדורות המאוחרות יותר הן הפכו לחיבורים קצרים, הממלאים עמודים רבים. במהדורה הרביעית של 1730, היו 31 שאילתות, והייתה זו "השאילתה ה-31" המפורסמת, אשר, במהלך שתי המאות הבאות עוררה עניין רב, והתניעה ספקולציות ופיתוחים של התאוריות של זיקה כימית.
השאילתות, במיוחד המאוחרות יותר, דנות במגוון של תופעות פיזיקליות, ומרחיקות לכת הרבה מעבר לפירוש הצר של נושא האופטיקה. הן עוסקות בטבעו של החום ותהליכי ההעברה שלו; בסיבות אפשריות לכבידה; בתופעות חשמליות; בטבעה של הפעולה הכימית; בדרך שבה אלוהים ברא את החומר "בהתחלה"; בדרך הנאותה לחקור את המדע; ואפילו בניהול האתי של בני אדם. השאילתות הללו אינן באמת שאלות במובן המקובל; כמעט כולן נכתבות בצורתן השלילית, כשאלות רטוריות. כדוגמה, ניוטון לא שואל האם האור "הוא" או "עשוי להיות", בעל סממנים חומריים. במקום זאת, הוא מצהיר: "האין האור גוף חומרי?", באופן שמעיד על כך שלניוטון הייתה תשובה, אך זו עשויה להימשך דפים רבים. כפי שסטפן היילס (אחד מחסידי ניוטון בתחילת המאה ה-18) הצהיר בבירור, זה היה אופן ההסבר של ניוטון באמצעות "שאילתות".
מדענים אחרים הלכו בעקבות דרכו של ניוטון. הם ראו שהוא הציב מעיין פילוסופיית טבע מחקרית שבה המקור הראשוני לידע הוא הניסוי. מורשת ניוטונית זו של פילוסופיית טבע ניסויית הייתה שונה מזו המבוססת על היקשים מתמטיים. במובנים מסוימים, אופטיקה ביססה סוג של מסורת ניוטונית אשר במהלך המאה ה-18 עלתה בחשיבותה על פילוסופיית הטבע המתמטית של הפרינקיפיה. כמה מממשיכי דרכו הבולטים של ניוטון בקידום פילוסופיה זו כוללים את בנג'מין פרנקלין, אנטואן לבואזיה וג'יימס בלאק.
שאילתות לדוגמה

מתוך שאילתה 18: "אם בתוך שני מכלים גדולים וגבוהים של זכוכית, שני תרמומטרים קטנים ירחפו כך שלא ייגעו בדפנות המכלים, ואילו האוויר נשאב מאחד המכלים האלו, והמכלים הללו מועברים ממקום קר למקום חם; התרמומטר שנמצא בריק יתחמם כמעט באותו קצב כמו התרמומטר שאינו בריק. וכאשר המכלים יוחזרו בחזרה למקום קר, התרמומטר בריק יתקרר כמעט באותו קצב כמו התרמומטר שאינו בריק. האין החום של חדר חמים מועבר דרך הריק באמצעות הוויברציות של תווך עדין בהרבה מהאוויר, אשר גם לאחר שהאוויר נשאב נותר בריק?"
ניוטון למעשה מציע כאן את קיומה של קרינה תרמית.
שאילתה 21: "האין התווך האתרי הזה, כאשר חולפים על פני מים, זכוכית, גבישים וגופים קומפקטיים ודחוסים אחרים במרחב הריק, הופך צפוף וצפוף יותר בהדרגה, ובאמצעים אלה שובר את קרני האור לא בנקודה, אלא באמצעות עיקומן בהדרגתיות לכדי קווים עקומים? ... האין התווך הזה דליל בהרבה בתוככי הגופים הדחוסים של השמש, כוכבי השבת, כוכבי הלכת והשביטים, מאשר במרחב השמיימי הריק שביניהם? ובהתרחקותנו מהם למרחקים כבירים, האין הוא הופך צפוף יותר ויותר באופן תמידי, וכבדרך אגב מחולל את הכבידה של הגופים העצומים האלו אחד אל עבר השני, ושל שאר חלקיהם אל עבר הגופים; כל גוף חומרי נוטה לנוע מחלקיו הדחוסים יותר של התווך לקראת הדלילים יותר?"
במילים אחרות, שאילתה זאת היא גם טיעון המצודד בקיומו של האתר, וגם ניסיון לספק הסבר מכני לכבידה.
קטע מתוך שאילתה 31: "ומסיבות הקשורות בצמיגותם של זורמים, בשחיקה של חלקיהם, ובחולשתה של האלסטיות במוצקים - תנועה נוטה הרבה יותר להיאבד מאשר להתפתח, כך שהיא תמיד נמצאת במגמת דעיכה".
ניתן לפרש בזהירות שאילתה זו כמעין קביעה מוקדמת של עקרון גידול האנטרופיה (החוק השני של התרמודינמיקה). את הפרשנות מחזקת העובדה שניוטון כתב אותה בהקשר להרהוריו על התנגשויות לא-אלסטיות ועל "כמות התנועה" הכוללת של מערכות פיזיקליות. על כל פנים, בהמשך השאילתה ניוטון מסיק מנטייה זו של התנועה לדעוך, שבסופו של דבר היקום חייב יהיה "לשקוע", וש-"כל הדברים יתפתחו בהדרגה לקרים וקפואים, ויהפכו למסות חסרות כל יכולת אקטיבית" - תיאור שניתן לפרשו כניסוח מוקדם לרעיון מות החום של היקום.
מתוך שאילתה 31: "האין החלקיקים הזעירים של גופים חומריים מחוננים ביכולות, מעלות או כוחות, אשר באמצעותם הם פועלים ממרחק, לא רק על קרני האור - בכך שהם מחזירים, שוברים או מטים אותן, אלא גם אחד על השני, ובכך מפיקים חלק ניכר מתופעות הטבע?"
ניוטון ממשיך וכותב באופן ספקולטיבי על כך שהכוח החשמלי פועל בטווחים קצרים כדי להחזיק את החלקים של כימיקלים שונים ביחד, ושכוח זה הוא שמושל באינטראקציות הכימיות שלהם. חלק גדול מהשאילתה הזאת (20 עמודים!) מוקדש לרישום ותיעוד של תופעות כימיות שניוטון מביא כדי לתמוך בהשערה זו.
הערות שוליים

↑  Newton's Cosmological Queries